সরিষাবাড়ীতে নৌকা ও স্বতন্ত্র প্রার্থীর সমর্থকদের সংঘর্ষ, আহত ৪
জামালপুরের সরিষাবাড়ী উপজেলায় জাতীয় সংসদ নির্বাচনকে কেন্দ্র করে স্বতন্ত্র ও নৌকার প্রার্থীর সমর্থকদের মধ্যে ধাওয়া, পালটা ধাওয়ার ঘটনা ঘটেছে।
আজ মঙ্গলবার দুপুর ২টার দিকে স্টেশন এলাকায় দুই গ্রুপের মধ্যে এ সংঘর্ষের ঘটনা ঘটে।
স্থানীয়রা জানান, স্টেশন এলাকায় স্বতন্ত্র প্রার্থী আবদুর রশীদ সমর্থক মিঠুর সাথে নৌকার প্রার্থী মাহবুবুর রহমান হেলালের সমর্থক লুৎফর রহমানের দলীয় প্রতীক নিয়ে কথা-কাটাকাটির এক পর্যায়ে ধাওয়া পাল্টা ধাওয়ার ঘটনা ঘটে। এ সময় দুই পক্ষের চার জন আহত হয়।
আহতরা হলেন, মিঠু, লুৎফর রহমান, ফারুক হোসেন ও বেলাল হোসেন।
নৌকার প্রার্থী মাহবুবুর রহমান হেলাল জানান, স্বতন্ত্র প্রার্থী অধ্যক্ষ আবদুর রশীদের লোকজন প্রথমে পরিকল্পিতভাবে সাবেক কমিশনার বেলালের উপর আক্রমণ চালালে পরিস্থিতি খারাপ হয়ে ওঠে। এসময় বেলাল ও লুৎফর আহত হয়। পরে ঘটনাস্থলে পুলিশ এসে নিয়ন্ত্রণ করে।
স্বতন্ত্র প্রার্থী অধ্যক্ষ আবদুর রশীদ (ট্রাক প্রতীক) জানান, নৌকা সমর্থকরা আমার দুই কর্মীর ওপর হামলা করে গুরুতর আহত করে। এ আমার সমর্থক মিঠু সরিষাবাড়ী হাসপাতালে চিকিৎসাধীন।
সরিষাবাড়ী থানার ভারপ্রাপ্ত কর্মকর্তা মুশফিকুর রহমান জানান, সকালে সরিষাবাড়ী প্রেসক্লাবের সামনে নৌকা সমর্থক ও স্বতন্ত্র প্রার্থী ও আব্দুর রশীদ সমর্থকদের মধ্যে ধাওয়া পাল্টা ধাওয়া ঘটনা ঘটে। সংবাদ পেয়ে পুলিশ ঘটনা স্থলে গিয়ে পরিস্থিতি নিয়ন্ত্রণ করে।

জামালপুরের সরিষাবাড়ী উপজেলায় জাতীয় সংসদ নির্বাচনকে কেন্দ্র করে স্বতন্ত্র ও নৌকার প্রার্থীর সমর্থকদের মধ্যে ধাওয়া, পালটা ধাওয়ার ঘটনা ঘটেছে।